অর্থের বিনিময় বাংলাদেশিদের দেশে ফেরানো হচ্ছে! অভিযোগ তৃণমূলের

ওয়েব ডেস্ক : রাজ্যে রয়েছে একাধিক সীমান্ত। কিন্তু সম্প্রতি উত্তর ২৪ পরগণার (North 24 Parganas) স্বরুপনগর হাকিমপুর চেকপোস্টে ভিড় বাড়ছে অনুপ্রবেশকারীদের। অভিযোগ, বিভিন্ন রাজ্যে এসআইআর (SIR) প্রক্রিয়া চালু হতেই দেশজুড়ে বসবাসকারী অবৈধ বাংলাদেশি (Bangladeshi) নাগরিকরা হাকিমপুর চেকপোস্টে এসে জড়ো হচ্ছেন বাংলাদেশে ফেরার উদ্দেশ্যে। তা নিয়ে ক্ষোভ প্রকাশ করেছে শাসক-বিরোধী উভয় পক্ষ।

সূত্রের খবর, বিকেল পাঁচটা বাজতেই ক্যাম্পে পৌঁছে যাচ্ছেন অনুপ্রবেশকারীরা (Intruders)। সেখানে তাদের কাছ থেকে বাংলাদেশি নথি, দেশে কতদিন ছিলেন সেই তথ্য সংগ্রহ করা হচ্ছে। আই-কন্টাক্ট ও ফিঙ্গারপ্রিন্ট যাচাইয়ের পর বিএসএফ (BSF) ও বিজিবির (BGB) মধ্যে ফ্ল্যাগ মিটিংয়ের মাধ্যমে তাদের ফেরত পাঠানো হচ্ছে। কিন্তু এই প্রক্রিয়া নিয়ে উঠছে বিস্তর প্রশ্ন।

আরও খবর : রাজ্যজুড়ে রথযাত্রা করার পরিকল্পনা করছে পদ্ম শিবির!

এ নিয়ে বিজেপি (BJP) নেতা বৃন্দাবন সরকার অভিযোগ করেছেন, “বিএসএফের হাতে গ্রেফতার হলে ন্যূনতম ২ বছর জেল হতো। তারপরও ৯০ দিন জেল না খাটলে তারা ফিরতে পারত না। কিন্তু এইভাবে চলে যাচ্ছে যাক।”

তৃণমূল (TMC) ব্লক সভাপতি জিয়ায়াউর মোল্লা বলেন, “দেশের স্বরাষ্ট্রমন্ত্রী অমিত শাহ (Amit Shah) যে দফতরের দায়িত্বে, সেই দফতরের সীমন্ত রক্ষী বাহিনী বিএসএফ। তারাই অর্থের বিনিময় এই অবৈধ কাজ করছেন। কিন্তু এত রাজ্যের এতগুলো সীমান্ত বর্ডার থাকতেও, কেন আগে হাকিমপুরে আসছে অনুপ্রবেশকারীরা?” সঙ্গে তিনি বলেছেন, “আমাদের স্থানীয় পুলিশ প্রশাসন ও পঞ্চায়েতকে কোন কিছু ভাবে জানানো হয়নি। কেন্দ্রে বিজেপি সরকার রয়েছে তাদের নেতারদের মদতে এসব হচ্ছে। আমরা চাই অবৈধ অনুপ্রবেশকারীর বিরুদ্ধে ব্যবস্থা নেয়া হোক। ” এর পিছনে কি রহস্য লুকিয়ে রয়েছে, তা নিয়ে তদন্তের দাবিও জানিয়েছেন তিনি।

দেখুন অন্য খবর :

The post অর্থের বিনিময় বাংলাদেশিদের দেশে ফেরানো হচ্ছে! অভিযোগ তৃণমূলের first appeared on KolkataTV.